**Obrazloženje prijedloga financijskog plana – JAVNI INSTITUTI**

**Institut za društvena istraživanja u Zagrebu za razdoblje 2026.-2028.g.**

**Sažetak djelokruga rada proračunskog korisnika**

Institut za društvena istraživanja u Zagrebu javna je ustanova čiji je osnivač Republika Hrvatska. Institut se bavi koncipiranjem, razvojem, organiziranjem i provedbom znanstvenih istraživanja te znanstvenim osposobljavanjem i usavršavanjem znanstvenoistraživačkoga ljudskog potencijala.

Institut teži vrhunskoj znanstvenoj kvaliteti, nacionalnoj i međunarodnoj prepoznatljivosti i priznatosti svojih istraživanja, aktualnosti istraživačkih područja i tema, inovativnosti metodoloških pristupa i društvenom značaju istraživačkih poduhvata i interpretacija. Institut je izdavač časopisa *Sociologija i prostor*. Također, Institut je i izdavač biblioteka *Znanost i društvo*, te *Posebna izdanja*.

Institut se sustavno, inovativno i interdisciplinarno bavi temeljnim, primijenjenim i razvojnim istraživanjima društva koja su spoznajno i društveno značajna. Znanstvenoistraživački rad uključuje nacionalnu i međunarodnu suradnju i umreženost s drugim znanstvenicima, institucijama, organizacijama, objavljivanje nalaza/spoznaja znanstvenih istraživanja, diseminaciju znanja u akademskoj, stručnoj i široj javnosti te popularizaciju znanosti. Svojim djelovanjem Institut doprinosi razvoju hrvatskog i europskog društva stvaranjem znanstvenih i stručnih podloga za kreiranje javnih politika.

Aktivnosti Instituta za društvena istraživanja u Zagrebu u razdoblju do 2027. bit će snažno

usmjerene jačanju kvalitete i konkurentnosti hrvatske znanosti, gospodarstva i društva. Kvalitetom i kvantitetom znanstvenoistraživačkog rada te obavljanjem ostalih srodnih djelatnosti Institut će nastaviti pridonositi realizaciji nacionalnih i europskih ciljeva u području

znanosti njegujući interdisciplinarnost i transdisciplinarnost u planiranju i provedbi istraživanja. Na tom putu Institut će nastaviti promovirati načela znanstvene djelatnosti, osobito slobodu i autonomiju stvaralaštva, etičnost znanstvenika, javnost rada, povezanost sa sustavom obrazovanja, međunarodna mjerila kvalitete, poticanje i uvažavanje specifičnosti socio-kulturnog nacionalnog konteksta te zaštitu intelektualnog vlasništva. Promocija i zagovaranje ovih načela podrazumijeva maksimalnu moguću implementaciju ciljeva i zadataka znanstvenoistraživačke djelatnosti koji su definirani u dokumentima Republike Hrvatske i Europske unije.

Institut je iz državnog proračuna financiran s cca 80 % ukupnih prihoda, dok ostale prihode ostvaruje kroz projekte financirane iz programa Europske unije, Europskog socijalnog fonda te projekata za različite naručitelje (jedinice državne i lokalne uprave i samouprave, organizacije civilnog društva, visokoobrazovne ustanove i slično). Po Nacionalnoj klasifikaciji djelatnosti Državnog zavoda za statistiku djelatnost Instituta je: Istraživanje i eksperimentalni razvoj u društvenim i humanističkim znanostima, brojčana oznaka: 30, a šifra djelatnosti: 7220.

Strateški plan znanstvenoistraživačke djelatnosti u naredne tri godine temelji se na postojećoj istraživačkoj orijentaciji Instituta, što podrazumijeva nastavak rada na istraživačkim područjima i temama kojima se Institut kontinuirano bavi, razvija ih i inovira.

U razdoblju od siječnja do listopada 2025. godine u Institutu je zaposlena 1 osoba na znanstveno radno mjesto znanstveni suradnik, 6 osoba na suradničko radno mjesto viši asistent te 2 osobe na suradničko radno mjesto asistent. Do kraja 2025. godine u planu je sklopiti još 3 ugovora o radu za suradničko radno mjesto asistent. Također, tijekom 2025. ostvarena su 3 napredovanja na znanstveno radno mjesto znanstveni savjetnik.

Djelatnost Instituta odvijat će se u razdoblju od 2026.-2028. kroz ostvarivanje četiri razvojna cilja:

* Jačanje inovativnosti, kvalitete i produktivnosti znanstveno-istraživačkog rada

Instituta

* Jačanje nacionalne i međunarodne prepoznatljivosti djelovanja Instituta
* Jačanje suradnje i mobilnosti na nacionalnoj i međunarodnoj razini
* Razvoj organizacijskih kapaciteta i ljudskih potencijala Instituta.

U istom razdoblju znanstvenoistraživački rad u Institutu realizirat će se kroz četiri istraživačka centra.

**CIRO (Centar za istraživanje i razvoj obrazovanja)** će se baviti interdisciplinarnim istraživanjima u području obrazovanja. Istražit će se promjene u organizaciji procesa odgoja i obrazovanja uzrokovane COVID-19 pandemijom. Također, istraživat će se profesionalni razvoj učitelja, uključujući i razvoj socio-emocionalnih kompetencija učitelja i ostalih odgojno-obrazovnih djelatnika u hrvatskim osnovnim i srednjim školama. Za učenike srednjih škola, radit će se na implementaciji predmeta *Škola i zajednica*, koji nudi inovativan pristup građanskom odgoju i obrazovanju i školi u cjelini. Nadalje, istraživat će se učenje u doba dezinformacija i društvenih sukoba, prilikom čega će mladi ljudi i učitelji zajedno konstruirati nastavni plan i program kroz transnacionalni dijalog. Također, istražit će se i poimanje demokracije kod mladih i potaknuti zamišljanje alternativne budućnosti europske demokracije putem razvoja demokratske pedagogije unutar formalnih i neformalnih obrazovnih okruženja. Nastavit će se istraživanja praćenja obrazovnih i profesionalnih aspiracija i putova učenika te analize prijelaza između pojedinih razina obrazovanja. Osim toga, istražit će se i usavršavanja odraslih osoba s niskom razinom vještina. Posebne tematske cjeline u okviru navedenih istraživačkih područja bit će: učenje, poučavanje i vrednovanje, socijalna i rodna dimenzija obrazovanja, uključujući aspiracije djevojaka za STEM područje, perspektive različitih dionika odgojno-obrazovnog sustava: učenika, roditelja i učitelja, struktura i organizacija sustava odgoja i obrazovanja. Također, istražit će se i promjene u strukovnom obrazovanju koje se tiču sudjelovanja učenika, zadržavanja učenika i obrazovnih politika nakon pandemije COVID-19. U narednom periodu planirano je i nacionalno panel-istraživanje srednjih škola kojim će se istražiti odrednice dobrobiti učenika i nastavnika srednjih škola te njihovi stavovi prema sociokulturnoj različitosti, kao i promjene u dobrobiti učenika i nastavnika te promjene u stavovima učenika kroz vrijeme. Osim toga, istražit će se i obrazovni i karijerni planovi mladih koji pohađaju glazbeno obrazovanje u Hrvatskoj, a u istraživanju će sudjelovati sudionici iz čitave vertikale glazbenog obrazovanja. Nadalje, provest će se istraživanje usmjereno na evaluaciju digitalnih radnih platformi prema kriterijima pravednosti, čiji je cilj osigurati pravednije uvjete rada u digitalnoj ekonomiji. Osim toga, provest će se i EUROSTUDENT istraživanje, na temelju kojeg donositelji odluka mogu razviti i unaprijediti politike i aktivnosti kojima je cilj poboljšati studentski standard u Republici Hrvatskoj.

**CORI (Centar za omladinska i rodna istraživanja)** bavit će interdisciplinarnim kvantitativnim i kvalitativnim istraživanjima različitih dimenzija društvenog položaja i potreba mladih te žena i muškaraca. Osobita pozornost bit će posvećena dinamici promjena u statusu, vrijednostima i aspiracijama skupina od interesa, njihovoj dobrobiti i kvaliteti života, te utjecaju digitalnih tehnologija na različita područja života, kao i komparativnom praćenju istraživanih fenomena. U segmentu rodnih istraživanja nastavit će se rad na međunarodnom projektu čija je tema kibernetičko nasilje, posebno usmjereno prema djevojčicama i ženama. Istraživanje se provodi kvantitativnim i kvalitativnim metodama, a fokus je na komparativnom prikazu rezultata s rezultatima iz Španjolske i Portugala. Također, u sklopu projekta Hrvatske zaklade za znanost planira se nastavak ranije započetih istraživanja rodnog identiteta, pri čemu će veći naglasak biti stavljen na kvalitativna istraživanja muškosti i muškog identiteta. Istraživanja mladih realizirat će se u okviru četiri projekta (CERV program, Hrvatska zaklada za znanost i Europska Unija: Next Generation EU). Dobrobit mladih, te njihovo mentalno zdravlje i kvaliteta života, kao i korištenje digitalnih medija bit će analizirani putem kvalitativnih i kvantitativnih istraživačkih metoda, pri čemu će fokus biti na aspiracijama mladih, resursima koje posjeduju za ostvarenje aspiracija, strukturama potpore koje mladi imaju na raspolaganju, utjecaju digitalnih medija na kvalitetu života, te procjeni mentalnog zdravlja, kvalitete života i dobrobiti. Slični će se pristupi koristiti i za proučavanje socijalnog kapitala, vrijednosnih orijentacija i političke kulture mladih, te povjerenja mladih u osobe, organizacije i institucije. Kvalitativnim i kvantitativnim istraživanjem produbit će se razumijevanje različitih aspekata političke kompetencije nove generacije učenika završnih razreda srednjih škola u Hrvatskoj. Usmjerenošću na generaciju koja se nalazi na pragu punopravnog sudjelovanja u političkom životu zajednice nastoji se dobiti dubinski uvid u njihovo poimanje političke kompetencije, aktualno stanje vezano za njihova politička znanja, informiranost i stavove te perspektivu nastavnika vezano za poučavanje sadržaja koji bi trebali osnažiti učenike tijekom njihove političke socijalizacije u školi.

Istraživački podaci u navedenim tematskim cjelinama bit će nadopunjeni prijedlozima javnih politika u smjeru koncipiranja novih i inoviranja relevantnih javnih politika. Članovi i članice Centra za omladinska i rodna istraživanja također će biti angažirani u nastavnoj djelatnosti na temama 1) metoda istraživanja u humanistici s naglaskom na teorije, koncepte, logiku, terminologiju i prakse istraživanja; 2) političkih kompetencija mladih; 3) financijskog osamostaljivanja mladih i 4) mladih i rodne ravnopravnosti.

**CIPIP (Centar za istraživanje prostora i politike)**bavit će se istraživanjima društvenih promjena vezanih za prostor i politiku. Poseban interes usmjerit će se na glavni grad Zagreb i veće gradske centre i istraživanje procesa urbane revitalizacije i transformacije u postsocijalističkom kontekstu, te procesa komercijalizacije prostora kao i promjena u kvaliteti života i stanovanja, a u odnosu na EU standarde i koncept održivog razvoja. Istraživat će se održivost i otpornost otočnih zajednica kroz dimenzije održivog razvoja na odabranim primjerima jadranskih otoka. Istraživat će se i izolirani ljudi i zajednice u Sloveniji i Hrvatskoj na bilateralnom projektu Hrvatske zaklade za znanost (2022.-2026.). U Centru se provodi i projekt kojeg financira Ministarstvo znanosti, obrazovanja i mladih putem fonda Next Generation EU Europske komisije (2024.-2027.) Projekt se bavi učincima europeizacijskog procesa u izabranim urbano-ruralnim područjima Hrvatske tj. procesima urbane i zelene obnove te post-potresnom obnovom, kao i društvenim posljedicama ulaska Hrvatske u schengenski prostor. U Centru će se istraživati i razvoj proeuropskih i euroskeptičnih aktera i ideja.

**CIZRO (Centar za istraživanje znanosti, rada i održivosti)**provodi interdisciplinarna istraživanja različitih aspekata društvene otpornosti, transformacije i održivosti kroz nekoliko ključnih istraživačkih tema: uloga i društvena odgovornost znanosti i tehnologije u društvu te društvenim krizama; promjene i dinamika odnosa znanosti, javnosti te politike; znanost kao rad i profesija u društvenom kontekstu; promjene na tržištu rada te u praksi, društvenom učinku i značenju rada; nejednakosti koje proizlaze iz tih promjena te njihov utjecaj na kvalitetu i uvjete rada; novi oblici organizacije rada i radnika/ca; potencijali transformacije k ekonomiji zelenih radnih mjesta; društvena implementacija održivih tehnologija i procesa poput obnovljivih izvora energije, proizvodnje hrane za vlastite potrebe i alternativne ekonomije, s naglaskom na pitanja društvenih nejednakosti i pravednosti. Centar u području istraživanja znanosti trenutno provodi dva istraživačka projekta, “Društvena odgovornost i profesionalna etika hrvatskih istraživača – RESETH” financiran sredstvima Hrvatske zaklade za znanost (2023-2027) te „Playing the academic game: istraživačke i objavljivačke strategije znanstvenika u kontekstu evaluacije znanstveno-istraživačkog rada – EVALDEMIC“ financiran Programskim ugovorom s Ministarstvom znanosti i obrazovanja, odnosno sredstvima fonda Next Generation EU Europske komisije, a unutar IDIZ-ovog istraživačkog programa (2024-2027). U području održivosti, Centar sudjeluje u znanstvenom projektu "Izrada master plana održivog turizma na području sliva rijeke Save", naručitelj je OIKON d.o.o.- Institut za primijenjenu ekologiju. U području rada Centar od 2025. sudjeluje u provođenju međunarodnog projekta "Fairwork" koji se bavi istraživanjima o tome kako tehnologija utječe na promjenu načina zapošljavanja i uvjeta rada.  Centar u ime Instituta kontinuirano provodi međunarodni znanstvenoistraživački projekt International Social Survey Programme (ISSP), projekt na kojem surađuje mreža institucija iz različitih zemalja na anketnim istraživanjima različitih aspekata društva. Institut provodi ISSP od 2005. godine kao predstavnik Hrvatske u ovom najstarijem međunarodnom projektu u području društvenih znanosti u svijetu. U narednom razdoblju obrađivat će se dogovorene teme/moduli, koji će omogućiti komparaciju među državama koje sudjeluju u istraživanju (ukupno oko 45), a kod nekih tema i komparaciju s istraživanjima provedenim prije 10 godina. Radi se o modulima, radne orijentacije (2025) i uloga države (2026), društvene mreže (2027).

**PROGRAMSKO FINANCIRANJE JAVNIH INSTITUTA**

*Zakonske i druge pravne osnove*

* Zakon o visokom obrazovanju i znanstvenoj djelatnosti, čl. 31.
* Pravilnik o uvjetima za izbor u znanstvena zvanja
* Zakon o ustanovama
* Zakon o plaćama u javnim službama
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Nacionalni plan oporavka i otpornosti
* Statut Instituta za društvena istraživanja u Zagrebu
* Strategija razvoja Instituta za razdoblje od 2019. do 2028. godine
* Pravilnik o unutarnjem ustroju Instituta
* Pravilnik o unutarnjem ustroju radnih mjesta i položaja
* Uredba o programskom financiranju javnih visokih učilišta i javnih znanstvenih instituta u RH
* Ugovor o programskom financiranju javnih znanstvenih instituta

|  |  |  |  |  |  |
| --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. |
| A622150 PROGRAMSKO FINANCIRANJEJAVNIH INSTITUTA | 1.705.363 | 1.860.872 | 2.178.874 | 2.268.087 | 2.371.537 |

Ova aktivnost planira se unutar zadanih limita sukladno uputama nadležnog Ministarstva, a u okviru ove aktivnosti planiraju se sredstva koja se osiguravaju iz izvora 11 za sve tri komponente.

Provedba ove aktivnosti provodi se svake godine temeljem ugovora o programskom financiranju znanstvene djelatnosti koje Institut ugovara sa nadležnim Ministarstvom znanosti i obrazovanja.

Sredstva programskog financiranja planiraju se sukladno zadanim limitima, a dodjeljuju se prema zaključenom programskom ugovoru.

Sastoji se od sljedećih elemenata:

Rashodi za redovnu djelatnost, hladni pogon, trošak nabave kapitalne opreme, financiranje institucijskih ciljeva, programsko financiranje, školarine, časopisi, skupovi, popularizacija i međunarodne članarine.

Izračun financijskog plana za plaće i materijalna prava zaposlenih temelji se na izračunu plaća i planu zapošljavanja sukladno potpisanom četverogodišnjem Programskom ugovoru. U 2025. godini (listopad 2025.) imamo 48 zaposlenih osoba, a u tijeku su natječaji za sljedeća radna mjesta koja bi se trebala realizirati do kraja godine: 3 radna mjesta za asistenta čime će se broj zaposlenika povećati na 51. U 2026. godini predviđena su još minimalno 3 zapošljavanja. Osim prijevoza, uključena su i materijalna prava: božićnica, regres, uskrsnica, jubilarne nagrade, dar za djecu, naknada za novorođeno dijete te za smrtni slučaj.

U okviru razvojne proračunske komponente programskog ugovora financira se provedba projekata:

*Škola i zajednica*

*STEMfemme jr.*

*Razdoblje provedbe: 1.1.2022. – kontinuirano*

|  |  |  |  |  |  |
| --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. |
| 'A622152 'PROGRAMSKO FINANCIRANJE JAVNIH INSTITUTA - IZ STRUKTURNIH I INVESTICIJSKIH FONDOVA EU | 71.306 | 163.600 | 126.350 | 103.450 | - |

Osim aktivnosti A622150 'PROGRAMSKO FINANCIRANJE JAVNIH INSTITUTA, dio Programskog ugovora čini aktivnost A622152 'PROGRAMSKO FINANCIRANJE JAVNIH INSTITUTA - IZ STRUKTURNIH I INVESTICIJSKIH FONDOVA EU. Za razliku od Programskog financiranja koji se financira iz izvora *1.1 Opći prihodi i primici*, aktivnosti Programskog financiranja iz strukturnih i investicijskih fondova EU financirani su iz izvora *581 Mehanizmi za oporavak i otpornost.* Institut se do kraja 2023.godine nije financirao iz navedenog izvora, već je realizacija započela s 2024. godinom.

U nastavku su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja, a usklađeni su sa strateškim ciljevima Uredbe o programskom financiranju javnih visokih učilišta i javnih znanstvenih instituta u RH (čl. 4.), i to sljedećim ciljevima:

1. Podizanje znanstvene izvrsnosti
2. Jačanje suradnje s gospodarstvom te razvoj nacionalnog i regionalnog identiteta i kulture
3. Jačanje društvene odgovornosti

Tablica 1. sadrži pokazatelje rezultata koji pridonose ostvarenju navedenih ciljeva:

Tablica 1. Pokazatelji rezultata ostvarivanja strateških ciljeva Uredbe o programskom financiranju javnih visokih učilišta i javnih znanstvenih instituta u RH

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Strateški cilj | Pokazatelj rezultata | Definicija | Jedinica | Polazna vrijednost[[1]](#footnote-1) | Izvor podataka | Ciljana vrijednost za 2025.[[2]](#footnote-2) | Ciljana vrijednost za 2026.[[3]](#footnote-3) | Ciljana vrijednost za 2027.[[4]](#footnote-4) |
| 1. Podizanje znanstvene izvrsnosti | Broj uspješnih projektnih prijava na kompetitivne izvore financiranja (od čega: ERC, ostali međunarodni programi) | Ukupan broj uspješnih projektnih prijava na kompetitivne izvore financiranja (od čega: ERC, ostali međunarodni programi) | Broj | 11 (6)[[5]](#footnote-5)  (2024.) | Godišnje izvješće | 10 (7) | 10 (7) | 9 (5) |
| 1. Podizanje znanstvene izvrsnosti | Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje | Ukupan broj znanstvenih radova objavljenih na razini javnog znanstvenog instituta, u znanstvenim časopisima rangiranim u indeksnim bazama SCOPUS i WoS, A1 časopisima te međunarodno recenziranim zbornicima | Broj | 128  (2024.) | Godišnje izvješće | 122 | 121 | 114 |
| 1. Podizanje znanstvene izvrsnosti | Broj suradnji s inozemnim partnerima | Ukupan broj suradnji ostvarenih s inozemnim partnerima (sveučilištima, institutima, međunarodnim organizacijama itd.) | Broj | 3  (2024.) | Godišnje izvješće | 1 | 3 | 4 |
| 1. Podizanje znanstvene izvrsnosti | Broj završenih doktorata (od čega: doktorati međunarodnih doktoranada) | Ukupan broj završenih doktorata znanstvenika angažiranih na javnom znanstvenom institutu | Broj | 2  (2024.) | Godišnje izvješće | 5 (0) | 6 (0) | 6 (1) |
| 1. Podizanje znanstvene izvrsnosti | Jačanje ljudskih potencijala stručnih službi | Broj pohađanih i održanih edukacija u svrhu jačanja potencijala stručnih službi | Broj | 37  (2024.) | Godišnje izvješće | 39 | 40 | 30 |
| 1. Podizanje znanstvene izvrsnosti | Unaprjeđenje istraživačke infrastrukture | Ukupno ulaganje javnog znanstvenog instituta u istraživačku opremu iz vlastitih sredstava | Iznos u eurima | 2121,7 | Godišnje izvješće (Financijsko izvješće) | 3121,7 | 4621,7 | 4000 |
| 2. Jačanje suradnje s gospodarstvom te razvoj nacionalnog i regionalnog identiteta i kulture | Broj ugovorenih projekata za pružanje usluga gospodarstvu i javnim tijelima u razvoju kulture i obrazovanja | Broj ugovorenih projekata pružanja usluga gospodarskim i ostalim javnim subjektima (ugovorna istraživanja, izrada publikacija, analiza i studija itd.) | Broj | 24  (2024.) | Godišnje izvješće | 21 | 23 | 23 |
| 4. Jačanje društvene odgovornosti | Digitalizacija poslovanja | Iznos vlastitih i namjenskih sredstava utrošen na projekte s ciljem digitalne transformacije poslovanja | Iznos u eurima | 5500 | Godišnje izvješće (Financijsko izvješće) | 5522,41 | 6371,1 | 7500 |
| 4. Jačanje društvene odgovornosti | Broj aktivnosti popularizacije znanosti i umjetnosti | Broj aktivnosti/događanja koji se odnose na popularizaciju znanosti i umjetnosti (medijski istupi u TV, tiskanim i digitalnim medijima, Dan otvorenih vrata i sl.) | Broj | 214  (2024.) | Godišnje izvješće | 370 | 340 | 412 |

Institucijski ciljevi postižu se provedbom sljedećih projekata financiranih putem Programskih ugovora:

1. **Programski projekti**

*1.1) Procjena institucionalnih i strukturnih odrednica prijave i uspjeha na državnoj maturi*

*Razdoblje provedbe: 1.2.2021. – kontinuirano*

*1.2) Stavovi o nejednakosti i nepravdi u Hrvatskoj*

*Razdoblje provedbe: 1.2.2022. – kontinuirano*

**2. Programski projekti NPOO – Next Generation EU Fund**

*2.1) Kvaliteta života mladih u Hrvatskoj: između osobnih želja i društvenih prilika – YoQuLife*

*Razdoblje provedbe: 01.01.2024. - 31.12.2027.*

*2.2)* *Nacionalno panel istraživanje srednjih škola – CIROskop*

*Razdoblje provedbe: 01.01.2024. - 31.12.2027.*

*2.3)* *Obrazovni i karijerni planovi mladih u glazbenom obrazovanju – MUSICPLAN*

*Razdoblje provedbe: 01.01.2024. - 31.12.2027.*

*2.4) Playing the academic game: istraživačke i objavljivačke strategije znanstvenika u kontekstu evaluacije znanstveno-istraživačkog rada – EVALDEMIC*

*Razdoblje provedbe: 01.01.2024. - 31.12.2027.*

*2.5)* *Politička kompetencija mladih na pragu odraslosti – PKM*

*Razdoblje provedbe: 01.01.2024. - 31.12.2027.*

*2.6)* *Učinci europeizacijskog procesa u izabranim urbano-ruralnim područjima Hrvatske – HREUURBRUR*

*Razdoblje provedbe: 01.01.2024. - 31.12.2027.*

*2.7)* *International Social Survey Programme – ISSP*

*Razdoblje provedbe: 01.01.2024. - 31.12.2027.*

*Projekti financirani iz Nacionalnog plana oporavka i otpornosti (NPOO) evidentiraju se kao Mehanizmi za oporavak i otpornost - izvor 581.*

**A622151 PROGRAMSKO I OSTALO FINANCIANJE – IZ EVIDENCIJSKIH PRIHODA**

*Zakonske i druge pravne osnove*

* Zakon visokom obrazovanju i znanstvenoj djelatnosti, čl. 31.
* Zakon o ustanovama
* Statut Instituta za društvena istraživanja u Zagrebu
* Strategija Instituta za društvena istraživanja u Zagrebu za razdoblje 2019.-2028.
* Program Obzor Europa (2021.-2027.)
* Uredba (EU) 2021/817 Europskog parlamenta i Vijeća od 20. svibnja 2021. o uspostavi programa Unije za obrazovanje i osposobljavanje, mlade i sport Erasmus+
* Uredba (EU) 2021/692 Europskog parlamenta i Vijeća od 28. travnja 2021. o uspostavi programa Građani, jednakost, prava i vrijednosti

|  |  |  |  |  |  |
| --- | --- | --- | --- | --- | --- |
|  | Izvršenje 2024. | Plan 2025. | Plan 2025. | Plan 2026. | Plan 2027. |
| 'A622151  'PROGRAMSKO I OSTALO FINANCIRANJE - IZ EVIDENCIJSKIH PRIHODA | 384.790 | 532.362 | 429.940 | 335.001 | 218.928 |

*U okviru ove aktivnosti planiraju se sredstva koja nisu obuhvaćena ugovorom o programskom financiranju, a financiranju se iz evidencijskih prihoda.*

*Izračun financijskog plana 2026:*

1. *Redovna djelatnost Instituta –* 429.940 €

Dominantni izvor financiranja je *5011 Pomoći iz državnog proračuna* i 51 Programi Unije – raspoloživ predujam

Iznosi su planirani procjenom, a temeljem planiranih aktivnosti navedenih u Strategiji Instituta za društvena istraživanja u Zagrebu za razdoblje 2019.-2028.

Institut unutar redovne djelatnosti provodi sljedeće projekte:

1. **Projekti financirani iz Hrvatske zaklade za znanost**

*1.1) Projekt HRZZ-IP-2020-02-6039 - Uloga ličnosti, motivacije i socio-emocionalnih kompetencija u profesionalnoj dobrobiti učitelja u ranoj fazi karijere (TeachWell)*

*Razdoblje provedbe: 1.2.2021. - 31.1.2025.*

*1.2) Projekt HRZZ-UIP-2019-04-2979 – Integracija i dezintegracija Europske unije: Dinamike europeizma i euroskepticizma (IDEU)*

*Razdoblje provedbe: 24.2.2020. - 23.2.2025.*

*1.3) Projekt HRZZ IPS-2020-02- 8156 - YO-VID22: Dobrobit mladih i strukture potpore prije, tijekom i nakon COVID-19 pandemije*

*Razdoblje provedbe: 1.10.2022. - 30.9.2025.*

*1.4) Projekt HRZZ IPS-2022-02-3741 – ISOLATION: Izolirani ljudi i zajednice u Sloveniji i Hrvatskoj*

*Razdoblje provedbe: 1.10.2022. - 31.1.2026.*

*1.5) Projekt HRZZ-IP-2022-10-2911 – RESETH: Društvena odgovornost i profesionalna etika hrvatskih istraživača*

*Razdoblje provedbe: 16. 12. 2023. – 15. 12. 2027.*

*1.6) Projekt HRZZ-međunarodna suradnja - Transatlantska platforma za društvene i humanističke znanosti (T-AP): Co-Constructing Curriculum in Conflict (4Cs)*

*Razdoblje provedbe: 1.11.2024. – 31.8.2027.*

*1.7) HRZZ - Projekt razvoja karijera mladih istraživača – izobrazba novih doktora znanosti*

*Razdoblje provedbe: 01.10.2021. – 03.10.2025.*

**2. Projekti financirani iz Europskog socijalnog fonda (OP Učinkoviti ljudski potencijali 2014.-2020.)**

*2.1) UP.04.2.1.06.0029 - METAR do bolje klime (Mreža za edukaciju, tranziciju, adaptaciju i razvoj)*

*Razdoblje provedbe: 29.10.2020. – 28.10.2023.*

*2.2) UP.04.2.1.06.0032 - Tematska mreža „Cjeloživotno obrazovanje dostupno svima“ (TEMCO)*

*Razdoblje provedbe: 28. 10. 2020. – 27. 10. 2023.*

1. **Projekti ugovoreni s gospodarskim subjektima, tijelima državne uprave, JLS-ima ili civilnim sektorom**

*3.1) Consulting Services for Development of a Sustainable Tourism Masterplan for Sava River Basin, RFP*

*Ugovorno tijelo: OINKON d.o.o., Institut za primjenjenu ekologiju*

*Razdoblje provedbe: 29.01.2025. – 02.02.2026.*

*3.2) Eurostudent 9 - kvaliteta studentskog života u Republici Hrvatskoj*

*Ugovorno tijelo: Ministarstvo znanosti, obrazovanja i mladih*

*Razdoblje provedbe:14.03.2025. – 30.06.2026.*

*3.3) Stresi me mentalno?*

*Ugovorno tijelo: Ministarstvo znanosti, obrazovanja i mladih*

*Razdoblje provedbe:* *7.1.2025. – 31.08.2025.*

*3.4)* *Analiza istraživanja zapošljivosti diplomiranih studenata*

*Ugovorno tijelo: Agencija za znanost i visoko obrazovanje*

*Razdoblje provedbe: 2023. - 2024.*

*3.5) Grad za mlade – model certificiranja hrvatskih gradova na polju provedbe lokalnih politika za mlade*

*Ugovorno tijelo: Udruga gradova u RH*

*Razdoblje provedbe: 2020. – 2025.*

*3.6) Aspiracije djevojaka k obrazovnim i profesionalnim putevima u STEM području – Steam*

*Ugovorno tijelo: Grad Split i A1 Hrvatska*

*Razdoblje provedbe: 15.3.2023. - 15.3.2024.*

*3.7) Provedba istraživanja mid-term evaluacije programa Erasmus+ i ESS*

*Ugovorno tijelo: Agencija za mobilnost i programe EU*

*Razdoblje provedbe: 08.05.2023. - 31.05.2024.*

*3.8) Istraživanje radnih uvjeta u neprofitnom sektoru u Republici Hrvatskoj*

*Ugovorno tijelo: Friedrich Ebert Stiftung Zagreb*

*Razdoblje provedbe: 20.06.2023. - 31.10.2023.*

*3.9) Provođenje istraživanja o studentskom radu*

*Ugovorno tijelo: Fakultet elektrotehnike i računarstva*

*Razdoblje provedbe: 20.07.2023. - 31.12.2023.*

*3.10) Izrada studije Aktualna praksa izdavanja i primjene dopunske isprave o studìju u Republici Hrvatskoj te izrada koncepta i tehničke specifikacije platforme za digitalizaciju diplome i dopunske isprave o studiju*

*Kratki naziv: Dodatak diplomi*

*Ugovorno tijelo: MZO*

*Razdoblje provedbe: 01.10.2020. - 30.06.2021.*

*3.11) Raspoloživost srednjoškolskih programa u Hrvatskoj: pregled kapaciteta, interesa i strukture upisa 2012.-2021.*

*Ugovorno tijelo: MZO*

*Razdoblje provedbe: 7.10.2021. – 30.6.2022.*

*3.12) Analiza stanja u sektoru mladih u Republici Hrvatskoj*

*Ugovorno tijelo: Središnji državni ured za demografiju i mlade*

*Napomena: izrada studije tijekom tri mjeseca*

*3.13) Izrada studije na temu socijalne dimenzije visokoškolskog obrazovanja u Republici Hrvatskoj*

*Ugovorno tijelo: MZO*

*Razdoblje provedbe: 30.09.2019. – 31.07.2021.*

*3.14)* *Evaluacija programa 'Grad/općina – prijatelj djece' iz perspektive djece u 2023. godini: općine Velika, Petrijanec i Štrigova*

*Ugovorno tijelo: općine uključene u evaluaciju*

*Razdoblje provedbe: 1.10.2023. – 31.11.2023.*

*3.15) Friedrich Ebert Stiftung (FES) izrada studije COVID-19 i rodna ravnopravnost*

*Ugovorno tijelo: zaklada Friedrich Ebert Stiftung (FES)*

*Razdoblje provedbe: 2022.*

*3.16) Friedrich Ebert Stiftung (FES) Youth Studies Southeast Europe 2023-2024*

*Ugovorno tijelo: zaklada Friedrich Ebert Stiftung (FES) – Razdoblje provedbe: 2023.-2024.*

*3.17) Evaluacija programa 'Grad/općina – prijatelj djece' iz perspektive djece u 2024. godini: grad Sv: Ivan Zelina*

*Ugovorno tijelo: grad uključen u evaluaciju*

*Razdoblje provedbe: listopad-studeni 2024. godine*

*3.18) STEM FEM*

*Ugovorno tijelo: Grad Split i A1 Hrvatska*

*Razdoblje provedbe: kontinuirano*

**4. Program Horizon 2020 i Horizon Europe:**

*4.1) HORIZON-CL2-2022-DEMOCRACY-01: Democracy meets arts: critical change labs for building democratic cultures through creative and narrative practices*

*Kraći naziv: Critical ChangeLab*

*Razdoblje provedbe: 01.04.2023. - 31.03.2026.*

*4.2) HORIZON-CL2-2024-TRANSFORMATIONS-01: VET participation, retention, and educational policies in the wake of COVID-19 – A cross-country exploration*

*Razdoblje provedbe: 01.01.2025. – 31.12.2027.*

*4.3) HORIZON--CL2-2021-HERITAGE-01:* *The Cartography of the Political Novel in Europe (CAPONEU)*

*Razdoblje provedbe: 01.02.2023. – 31.01.2027. (IDIZ se priključio kao se priključio u siječnju 2025.)*

***5.******Program Unije Rights, Equality and Citizenship***

*5.1) REC-AG-2017 – Jednake plaće-jednaka prava-jednake mirovine (GPPG)*

*Razdoblje provedbe: 01.10.2018. - 28.02.2021.*

***6.******Program Unije Citizens, Equality, Rights and Values Programme***

*6.1) Podizanje svijesti o rodno uvjetovanom kibernetičkom nasilju nad djevojčicama i ženama te stvaranje sigurnijeg online okruženja*

*Kraći naziv: bE-SAFE*

*Razdoblje provedbe: 16.01.2023. – 15.01.2026.*

*6.2) MOJ DOM. Izbjeglice, migracije i izbrisana sjećanja u razdoblju nakon ratova u bivšoj Jugoslaviji*

*Kraći naziv: MDRMM*

*Razdoblje provedbe: 01.01.2023. – 31.12.2024.*

***7.***  ***Program Erasmus+:***

* 1. *KA3 European Policy Experimentation EACEA 34/2015 - Hand in Hand: Socijalne i emocionalne vještine za tolerantna i nediskriminativna društva (Pristup čitave škole)*

*Kraći naziv: Hand in Hand 1*

*Razdoblje provedbe: 28.02.2017. - 27.02.2020.*

* 1. *KA3 European Policy Experimentation EACEA/38/2019 – Hand in Hand: Osnaživanje socio-emocionalnih kompetencija i svijesti o različitosti učitelja širom Europe*

*Kraći naziv: Hand in Hand 2*

*Razdoblje provedbe: 01.03.2021. do 28.02.2024.*

* 1. *KA205 - Strategic Partnerships for youth – Supporting Evidence-based Education of Youth Workers (SEEYW)*

*Razdoblje provedbe: 01.02.2019. - 31.12.2021.*

* 1. *KA205 - Strategic Partnerships for youth - Innovate debate: applied curriculum for debate based youth work*

*Razdoblje provedbe: 01.09.2019. - 31.08.2022~~.~~*

* 1. *Erasmus 2027 - Support to better knowledge in youth policy (Youth Wiki)*

*Razdoblje provedbe: 2017. - 2027.*

1. ***Program financiran putem Europskog centra za razvoj strukovnog osposobljavanja – CEDEFOP***
   1. *Tematska procjena država o oblicima usavršavanja odraslih osoba s niskom razinom vještina*

*Razdoblje provedbe: 15.12.2022. – 15.12.2025.*

1. Polazna vrijednost se odnosi na razdoblje 2021.-2024. kao četverogodišnje razdoblje u ključnoj točki ostvarenja na polovini ugovornog razdoblja. [↑](#footnote-ref-1)
2. Četverogodišnje razdoblje 2022.-2025. [↑](#footnote-ref-2)
3. Četverogodišnje razdoblje 2023.-2026. [↑](#footnote-ref-3)
4. Četverogodišnje razdovlje 2024.-2027. – definirana ciljana vrijednost na kraju ugovornog razdoblja [↑](#footnote-ref-4)
5. Broj uspješnih projektnih prijava na kompetitivne izvore financiranja (od čega: ERC, ostali međunarodni programi - Horizon Europe, Interreg, Erasmus, ESA, NSF USA i dr.) [↑](#footnote-ref-5)